കപ്പ് ഏറ്റെടുക്കാനുള്ള കാര്യമല്ല നടക്കുന്നത്, അടുത്ത ടണല് എങ്ങനെ തുറക്കുമെന്നാണ് സര്ക്കാര് ചിന്തിക്കുന്നത്:മുഹമ്മദ് റിയാസ് തിരുവനന്തപുരം: കുതിരാന് തുരങ്കത്തിന്റെ കാര്യത്തില് സര്ക്കാര് തര്ക്കത്തിനില്ലെന്ന് സംസ്ഥാന പൊതുമരാമത്ത് വകുപ്പ് മന്ത്രി പി.എ.മുഹമ്മദ് റിയാസ്. തുരങ്കം പൂര്ണതോതില് പ്രവര്ത്തന സജ്ജമാക്കുന്നതില് സംസ്ഥാന സര്ക്കാര് ചെയ്യേണ്ട കുറച്ചു കാര്യങ്ങളുണ്ട്. അതിലാണ് ഞങ്ങള് ഇപ്പോള് ശ്രദ്ധ കേന്ദ്രീകരിക്കുന്നത്. മുഖ്യമന്ത്രി വിളിച്ച ഉന്നതതലയോഗത്തില് ആഗസ്റ്റ് ഒന്നിന് തുരങ്കം തുറക്കാന് ധാരണയായിരുന്നു. ആ ദിവസത്തിന് മുന്പേ തന്നെ കാര്യങ്ങളെല്ലാം ശരിയായതില് സന്തോഷമുണ്ട്. കപ്പ് ഏറ്റെടുക്കാനുള്ള കാര്യമല്ല ഇവിടെ നടക്കുന്നതെന്നും അടുത്ത ടണല് എങ്ങനെ തുറക്കുമെന്നാണ് സര്ക്കാര് ചിന്തിക്കുന്നതെന്നും അദ്ദേഹം വ്യക്തമാക്കി. കുതിരാന് തുരങ്കം തുറക്കുന്നതുമായി ബന്ധപ്പെട്ട് കേന്ദ്രസര്ക്കാരില് നിന്നും ഒരു തരത്തിലുള്ള അറിയിപ്പും സംസ്ഥാന സര്ക്കാരിന് ലഭിച്ചിട്ടില്ലായിരുന്നുവെന്നും മുഹമ്മദ് റിയാസ് പറഞ്ഞു.